સ્પિનરો વિશે વાત કરતા ચેપલે કહ્યું કે, ‘સ્મિથ (સિલેક્ટર એડ સ્મિથ)ના સિલેક્શનમાં ઉલ્લેખનીય વાત ઑફ સ્પિનર ડૉમ બેસની પસંદગી છે જે ઉર્જાવાન ક્રિકેટર છે.’ તેમણે કહ્યું કે, ‘તેની બેટિંગ અને રમતમાં જળવાઈ રહેવાની ચીવટતાની પ્રશંસા કરવી જોઈએ પણ પહેલી નજરે લાગે છે કે, તેના ઑફ સ્પિનથી ભારતીય ટીમને કોઈ ખાસ મુશ્કેલી થશે નહીં. હેડિંગ્લેમાં એક ઓવરમાં તેણે એટલા ફૂલટૉસ બોલ ફેંક્યા જેટલા અશ્વિન આખા વર્ષમાં નથી ફેંકતો. આવી બોલિંગનો વિરાટ કોહલી અને મુરલી વિજય ભરપૂર ફાયદો ઉઠાવશે.’